Diari Oficial de la Generalitat Valenciana


Sumari del DOGV 4512, del 02-06-2003 (2003/6108)

ACORD de 16 d'abril de 2003, de la Comissió Territorial d'Urbanisme de València, relatiu a la Modificació puntual denominada Ús religiós del Pla General d'Ordenació Urbana d'Alzira.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4512

Data del DOGV
:   02-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6108


Data del document
:   16-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alzira
    * pla d'urbanisme

ACORD de 16 d'abril de 2003, de la Comissió Territorial d'Urbanisme de València, relatiu a la Modificació puntual denominada Ús religiós del Pla General d'Ordenació Urbana d'Alzira. [2003/6108]
  
Vist l'expedient remés per l'Ajuntament d'Alzira referit a la Modificació puntual denominada Ús religiós del Pla General d'Ordenació Urbana, a l'efecte de l'aprovació definitiva, i de conformitat amb el següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 30 d'octubre de 2002. Una vegada transcorregut el corresponent període d'exposició pública (notificat per anunci en el DOGV de data 12 de desembre de 2002), es va aprovar provisionalment pel Ple de la corporació local el 26 de febrer de 2003.
  
Segon
  
El projecte consta de memòria i plans.
  
Tercer
  
La present modificació consistix en la variació de la qualificació de part d'una parcel·la dotacional pública de 80.131 m², que en l'actualitat es qualifica com a dotació esportiva ?sistema general segons el Pla General-.
  
D'esta parcel·la es modifica l'ús en una superfície de 1.552 m² i es dóna com a nou ús el d'Ús Comunitari Religiós.
  
Així mateix es modifica l'ús de 178 m² que passen a vial públic.
  
Quart
  
Durant la tramitació de l'expedient no s'han sol·licitat informes.
  
Cinqué
  
Alzira disposa de Pla General amb aprovació definitiva per la Comissió Territorial d'Urbanisme el 21 de desembre de 2001.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 56/94, de 15 de novembre, de la LRAU.
  
Segon
  
La documentació s'estima suficient, als efectes del compliment del que preceptuen els articles 27 i 28 de la LRAU.
  
Tercer
  
Les consideracions que s'ha de realitzar sobre la modificació pretesa són les següents:
  
- La modificació de l'ús dotacional públic ?equipament esportiu- a vial públic ve previst en l'article 58.4 de la Llei 6/94, de 15 de novembre, de la Generalitat Valenciana, Reguladora de l'Activitat Urbanística i és necessària l'aprovació d'una modificació puntual que concrete eixe canvi d'ús.
  
- Quant al canvi d'equipament esportiu a ús comunitari religiós s'entén admissible ja que el nou ús disposa d'unes característiques innegables d'interés social per a la col·lectivitat i l'aprofitament lucratiu que s'inclourà en la parcel·la és mínim respecte del conjunt de l'establit per al sòl urbà de la població.
  
- Per tant el contingut d'esta modificació s'entén acceptable des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de plans generals de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.A del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat abans, la Comissió Territorial d'Urbanisme, en sessió realitzada el 16 d'abril de 2003, acorda aprovar definitivament la Modificació Puntual denominada Ús Religiós del Pla General d'Ordenació Urbana d'Alzira.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent d'haver rebut la present notificació.
  
Tot això, sense perjuí que es puga exercitar qualsevol altre recurs que s'estime oportú.
  
València, 16 d'abril de 2003.- El secretari de la Comissió Territorial d'Urbanisme: José Manuel Palau Navarro.